- गुड मॉर्निंग! - मॉर्निंग!
- पाओला कहाँ है? - उसकी शिफ़्ट अभी शुरू नहीं हुई है।
लानत है।
गुड मॉर्निंग।
अरे! जब भी तुम्हें समय मिले, जान।
आ रही हूँ।
माफ़ कीजिए।
- और कॉफ़ी चाहिए? - ज़रूर।
- शुक्रिया। - माफ़ कीजिए।
तुम्हारी बहन की समस्या क्या है?
मुझे पता नहीं।
जब वह यहाँ पहुँच जाए, उससे कह देना उसकी नौकरी गई।
शायद वह बीमार वगैरह है। वह अपना फ़ोन नहीं उठा रही है।
तुम उसके घर गई थी?
मुझे लगा था मैं उससे यहाँ मिलूँगी।
अनड्रेसर अभी भी आज़ाद है
बिल दीजिए, प्लीज़।
टेबल पाँच के लोग बुला रहे हैं।
मेरे पास उसका फ़ोटो है।
चलो, देखते हैं।
वह ख़ूबसूरत है, एह?
रख लीजिए।
मैं उसके गुमशुदा होने की रिपोर्ट लिखाना चाहती हूँ।
लेकिन तुमने उसे कल देखा था, है ना?
मैं आजकल समाचार देख रही हूँ। अगर उसे अगवा कर किया गया हो उस अनड्रे...
अनड्रेसर।
बस हुआ।
जानती हो आज कितने लोग मुझे यह बताने आए थे
कि इस कुत्ते के बच्चे ने उनकी बहनों को अगवा कर लिया है?
सात।
और पता है उनमें से कितनी घर लौट आईं, जैसे कुछ हुआ ही नहीं हो?
सब की सब।
मैं सलाह देता हूँ कि घर वापस जाओ।
अपने लिए बढ़िया चाय बनाओ। कोई किताब पढ़ो।
पाओला?
मुझे उसकी चिंता हो रही है।
देखो।
साफ़ बात यह है कि वह काम पर नहीं आई,
इसका मतलब यह नहीं कि उसके साथ कुछ बुरा हो गया है।
लोगों के अपने राज़ होते हैं, बस।
पाओ?
कमबख़्त बिल्ली।
ऐसा अकसर होता है और यह हमेशा ऐसे ही होता है।
- उसने अपनी बिल्ली को अकेला नहीं छोड़ा होता। - नहीं।
बिना खाने के।
बिल्लियाँ सहनशील होती हैं। यक़ीन मानो। मेरे पास तीन हैं।
वह ऐसी नहीं है।
देखो, आमतौर पर ऐसे केसों में, वे अपने बॉयफ़्रेंड के साथ होती हैं।
- बिल्ली को खाना दो। - आप समझ नहीं रहे हैं,
उसका कोई बॉयफ़्रेंड नहीं है।
तुम्हें यक़ीन है?
यहाँ तुम उसकी इतनी चिंता कर रही हो
और एक दिन, वे बस अचानक आकर अपने नए बॉयफ़्रेंड के बारे में बात करने लगती हैं।
देखो, मैडम, मेरा समय बर्बाद करना बंद करो।
हमारे पास करने को असली काम है।
लास आज़ूलेस
तो, आप हमारे साथ नहीं खाएँगी?
मैंने तुम्हें बताया था, मैं अपनी शिफ़्ट ख़त्म होने से पहले नहीं जा सकती।
तुम जानते हो, बच्चे। प्लीज़। नानी तुम्हारे साथ रहेंगी।
मॉम, आप जानती हैं मुझे नानी का खाना अच्छा नहीं लगता। वह बहुत बेकार होता है।
अरे, ठिनठिनाना बंद करो।
इस पर ध्यान मत दीजिए, मॉम।
बाय।
मैं डिनर में तुम्हारे लिए मिलानीज़ बना सकती हूँ। वह कैसा रहेगा?
अगर मेरी मम्मी ने मेरे लिए खाना नहीं बनाया, तो मैं नहीं खाऊँगा।
- तुम ठीक हो? - नहीं, मुझे पता नहीं अगर मैं ठीक हूँ।
मेरे ख़्याल से मुझे डर लग रहा है। या घबराहट हो रही है। पता नहीं।
मेरे ख़्याल से तैयार होने के लिए दो हफ़्ते काफ़ी नहीं हैं।
मुझे यक़ीन है तुम्हें वह सब मालूम है जो तुम्हें मालूम होना चाहिए।
- हाँ। पक्का? - बिल्कुल।
क्या मैं सही काम कर रही हूँ?
हाँ।
- हाँ। - हाँ?
हाँ, तुम सही काम कर रही हो।
- हाँ? तुम्हें ऐसा लगता है? - हाँ।
मुझे ऐसा ही लगता है। तुम एक प्लेन से कूदी थीं, है ना?
- हाँ। - तुम्हारा पैराशूट खुला था?
हाँ। हाँ, खुल गया था।
तुम्हें पता है तुम्हारी समस्या क्या है?
तुम ख़ुद से बहुत ज़्यादा उम्मीद रखती हो।
जो तुम अभी नहीं जानती हो, वह तुम बाद में सीख जाओगी।
एक बार में एक कदम। सब ठीक है।
लेकिन मैं बच्चों का पक्ष लूँगा
क्योंकि तुम्हारी माँ का मिलानीज़ तुम्हारे जितना अच्छा नहीं है।
शुक्रिया।
शरीर का पुनरुत्थान
और अनंत जीवन।
गुड मॉर्निंग, डैड।
ट्रूमन कपोट इन कोल्ड ब्लड
तुम सच में अपने पहले दिन देर से पहुँचना चाहती हो?
बिल्कुल नहीं, मम्मी।
मुझे लगा तुमने कहा था कि अब तक अनड्रेसर की कहानी पुरानी हो जाएगी।
ख़ैर, राष्ट्रपति जी, हम कुछ सकारात्मक ख़बरें छपवाने में सफल रहे हैं।
- वे पूछताछ... - फिर, एमीलिओ,
यह कमबख़्त सुर्खी समझाओ!
पीप्सा को फ़ोन करो। और इन कमबख़्तों का धंधा बंद करवाओ।
बुरा मत मानिए, राष्ट्रपति जी,
मुझे नहीं लगता कि सरकार को ऐसी सुर्खी से कोई भी फ़ायदा होगा
जिसमें लिखा हो कि हम मीडिया पर लगाम कस रहे हैं।
फिर इस कमीने को पकड़कर काम ख़त्म करो!
तुमने मेरी बात सुनी, हरामख़ोर?
हम उस पर काम कर रहे हैं, राष्ट्रपति जी।
डबल और ट्रिपल शिफ़्ट में काम हो रहा है। सब लोग जाँच कर रहे हैं...
मैं तुम्हारे बहानों से थक चुका हूँ, एमीलिओ।
तुम्हारा काम आसान था।
कहानी का नियंत्रण अपने हाथ में रखो और पुलिस की छवि बदलो।
क्या तुम यह कर सकते हो या मुझे किसी और को बुलाना पड़ेगा?
आपका दिन अच्छा रहे।
तुम फिर से कल रात घर नहीं आए।
मैं इस कमीने को पकड़ने के बाद सो लूँगा।
तुमने डैड से बात की है?
थोड़ी बहुत।
तुम जानती हो वह तुम्हारा यहाँ होना कभी स्वीकार नहीं करेंगे, है ना?
एक सिलाई क्लब, अब हमें यही मिलेगा। लानत है।
किसे पता?
यहाँ कुछ औरतों का होना इतना बुरा भी नहीं है। है ना?
अपनी बकवास बंद करो।
किसी को उन औरतों को बताना होगा कि उन्हें नहीं...
उन्हें क्या नहीं करना चाहिए?
लोज़ानो?
हम यह बकवास क्यों कर रहे हैं, रोमनदीआ?
अरे। क्या यह सच है कि तुम्हें किसी घटिया वेश्यालय से घसीटकर बाहर लाना पड़ा था?
वह विदेशी कैबरे था।
देखा, दोस्तों? यह सब कितना गंभीर है?
यह इतना गंभीर है कि उन्हें इस बकवास को संभालने के लिए एक बाउंसर को लाना पड़ा।
वह बैज लगाने से तुम पुलिसवाले नहीं बन जाते।
तुम दोबारा इसे गँवाना चाहते हो?
मुझे भी यही लगा था।
प्लीज़, बैठ जाओ।
हैलो।
तुम कैसी हो?
- हाय। - हाय।
- आप कैसे हैं?
कितनी ख़ूबसूरत है।
देवियों, तुम सब कैसी हो?
ठीक हैं, शुक्रिया।
मैं यहाँ तुम्हारे पहले दिन पर तुम्हें शुभकामनाएँ देने आया हूँ।
और यह याद दिलाने कि वहाँ बाहर
तुम शहर की पुलिस फोर्स का प्रतिनिधित्व करोगी।
तो...
मुस्कुराओ।
हमेशा मुस्कुराओ। दिखाओ मुझे।
एकदम, हाँ। कप्तान।
हम तुम्हें चार-चार की टीमों में बाँटेंगे।
पेरेज़, लोपेज़, करिओन, ऐर्नांडेज़। उनदीदो पार्क।
सांचेज़, आइदो, रॉड्रिगेज़, अस्तोरगा। ला आलामेदा।
डे ला टोर्रे, कामाचो, हेर्रेरा और क्रूज़। सैंतिआगो पार्क।
अब जाओ अपने उपकरण ले लो।
तुम्हारा पहला दिन बेहतरीन रहे।
शुक्रिया।
मिस हेर्रेरा।
जी, सर। गबीना हेर्रेरा।
- गबीना हेर्रेरा। है ना? - जी, सर।
स्टेशन चीफ़, कप्तान हेर्रेरा की बेटी। है ना?
जी, सर।
बहुत बढ़िया।
मुझे लगता है कि तुम, बाकी सबसे कहीं ज़्यादा,
हम जो यहाँ कर रहे हैं, उसका महत्व समझती हो।
- बिल्कुल, सर। - और यह हर कोई नहीं समझता है।
नहीं, चीफ़।
यह एक समस्या है।
चलो इसे बदलते हैं, गबीना!
और यह करने का एकमात्र तरीका है, कहानियाँ सुनाना।
असली, मानवीय और सच्ची कहानियाँ।
- समझ रही हो? - सच में नहीं।
मैं तुम्हारी कहानी सुनाना चाहता हूँ।
"गबीना हेर्रेरा।
एक पुरस्कृत पुलिस कमांडर की बेटी।
मेक्सिको शहर की पुलिस फ़ोर्स के तीन अफ़सरों की बहन।"
और अब तुम, नीली वर्दी में, इस परंपरा को ज़िंदा रख रही हो।
तुम "ग्रैन होगर" मैगज़ीन की कवर गर्ल बनोगी।
तो, आप चाहते हैं कि मैं उस मैगज़ीन के कवर पर आऊँ?
हाँ। तुम।
और तुम्हारे पिता।
- नहीं। - क्यों नहीं?
- क्योंकि उन्हें यह पसंद नहीं है। - उन्हें क्या पसंद नहीं है?
- सबकी नज़रों में आना। - सच में?
- हाँ। उन्हें इससे नफ़रत है। - बहुत अफ़सोस की बात है।
- हाँ। - उससे फ़र्क नहीं पड़ता, गबीना। तुम यहाँ हो।
और यही मायने रखता है।
तो, अपनी शिफ़्ट ख़त्म होने के बाद, मुझसे कॉन्फ़्रेन्स रूम में मिलना।
- तुम्हारे हिसाब से हमें क्या मिलेगा? - एक .22 कैलिबर की बंदूक।
- बढ़िया। - नहीं, एक सेमीऑटोमैटिक। अच्छी वाली।
तुम किसे मारना चाहती हो?
शुक्रिया।
माफ़ करना।
तुम्हें मालूम है हमें बाकी का सामान कहाँ से मिलेगा?
कौन सा बाकी सामान?
हमारी बंदूकें।
हमें बंदूकें क्यों नहीं मिल रही हैं?
मेरी समझ से यह एक दफ़्तरशाही की समस्या है।
अभी भी कुछ काग़ज़ी कार्यवाही बाकी है।
- वह कब तक हो जाएगी? - मुझे पता नहीं।
हम इसका क्या करें?
इसमें सिक्के हैं, ताकि कोई ग़ैरक़ानूनी हरकत दिखने पर तुम पुलिस को फ़ोन कर सको।
तुमने उसकी बात सुनी ना?
- तुमने उसकी बात सुनी या नहीं? - हाँ, वैल। शांत हो जाओ।
तो हम, पुलिस में होते हुए, पुलिस को फ़ोन करेंगे?
सीटी का क्या?
अगर ऐसी कोई घटना तुम्हारी ओर आ रही हो, तो तुम उसे बजाना।
अगर ऐसी बात है,कप्तान, तो आप इसे ख़ुद ही बजा लीजिए।
आपको इसे बजाने का अनुभव लगता है।
- वैलेंटिना। - क्या?
बेहतर होगा तुम उसे क़ाबू में रखो।
यह ठीक रहेगी।
वह बेरोज़गार हो जाएगी।
और हमारी स्क्वाड कारें कहाँ हैं?
और ज़रा सोचो कि हमने उन पर विश्वास कर लिया।
मुझे लगता है तुम हद से ज़्यादा बोल रही हो।
- मैं? - हाँ, तुम।
मैं हद में नहीं हूँ?
उन्होंने हमसे झूठ बोला। तुम्हें झूठ बोलना हद के अंदर की बात लगती है?
देर-सवेर होती रहती है।
एक बार मेरे भाई की हथकड़ियाँ खो गई थीं।
उसने कहा कि वे चोरी हो गईं, लेकिन मुझे यक़ीन है उसने उन्हें खो दिया था।
ख़ैर, तो हुआ यह कि उन्होंने दूसरी हथकड़ियाँ देने में चार महीने लगाए थे।
जब भी वह किसी को गिरफ़्तार करता, उसे रस्सी का इस्तेमाल करना पड़ता था।
बेचारा, वह बहुत शर्मिंदा था।
बंदूकें नहीं रखना बेहतर है।
आंकड़ों के हिसाब से, बंदूक की उपस्थिति हिंसा की संभावना कम करने के बजाय
उसे बढ़ा देती है।
- अच्छा? - शोध से यह साबित होता है।
साथ ही, 71 प्रतिशत अफ़सर ड्यूटी पर अपनी बंदूक नहीं चलाते हैं। एक बार भी नहीं।
- तुमने सुना, वैल? यह जानकर अच्छा लगा। - हाँ, बढ़िया।
- हाय। - हाय।
आपका काम सबसे अच्छा है।
शुक्रिया, बच्ची।
मेरे पति एक पायलट हैं।
तुम किस एयरलाइन में काम करती हो?
अब, चलो काम शुरू करें।
शुक्रिया।
मेक्सिको शहर का संग्रहालय ढूँढने में मेरी मदद कर सकती हो?
मैं आपकी कोई मदद कर सकती हूँ, सज्जनों?
आप हमारे साथ कॉफ़ी पीने चलना चाहेंगी?
नहीं। बिल्कुल नहीं। मैं ड्यूटी पर हूँ।
चार सौ मीटर दक्षिण, फिर चार सौ मीटर पश्चिम की ओर जाइए।
और आप पहुँच जाएँगी।
तुम्हें क्या लगता है मैं क्या हूँ? संपादक?
मुझे यहाँ अख़बार में काम करते हुए बस तीन महीने हुए हैं।
हमारे पास एक बढ़िया कहानी है, लूकस।
बंदूकों के बजाय सीटियाँ।
- उन्होंने हमसे झूठ बोला। - मुझे लगा उन्होंने कहा कि देरी हो रही है।
वे ऐसा कह रहे हैं। वे असलियत नहीं कबूलेंगे।
वैल, मेक्सिकन सरकार के काम में देरी कोई समाचार की बात नहीं है।
तुम्हें क्या हो गया है?
तुम क्या बात कर रही हो?
तुम यह मान क्यों नहीं लेते कि तुम बस डरे हुए हो, कमीने?
जब तुम्हें गुस्सा आता है, तुम चाहती हो सब तुम्हारे साथ गुस्सा करें।
नहीं। लेकिन...
वह एक ज़रूरी कॉल था।
- ये सिक्के सिर्फ़ आधिकारिक काम के लिए हैं। - ख़ैर,
मुझे आधिकारिक रूप से थोड़ी भड़ास निकालनी थी।
तुम इतना ज़ोर क्यों देती हो?
उसकी एक नई गर्लफ़्रेंड है।
वह गंभीर नहीं है। वे ज़्यादा नहीं टिकेंगे।
वह... कैसे कहते हैं? वह लड़की बस एक अस्थाई विकल्प है।
ओस्टीन! ओस्टीन! ओस्टीन!
- चलो, चलें। - मारिया।
- क्या हो रहा है? - ओस्टीन!
- मुझे ओस्टीन नहीं मिल रहा। - ओस्टीन कौन है?
- मेरा कुत्ता। - वह कैसा दिखता है?
वह छोटा है। भूरे धब्बों वाला सफ़ेद कुत्ता है।
चिंता मत करो। उसे ढूँढने में हम तुम्हारी मदद करेंगे।
नहीं, दरअसल हम नहीं करेंगे, क्योंकि यह हमारा काम नहीं है।
- तो अब तुम जा सकते हो, बच्चे। बाय। शुक्रिया। - नहीं, रुको।
दरअसल यह हमारा काम है।
हमसे मदद करने को कहा गया है और इसे हमारी मदद की ज़रूरत है।
तुम्हें हमेशा वही क्यों करना होता है जो तुमसे कहा गया है?
बचपन में भी, तुम कभी नियम नहीं तोड़ पाती थीं।
क्योंकि वे इसीलिए होते हैं।
मैं खोए हुए कुत्तों के पीछे भागने के लिए पुलिस अफ़सर नहीं बनी।
और तुम?
- देखा? कोई नहीं। - क्या देखा?
कि हम यह नहीं करेंगे।
मेरे भाई और मैं सिक्का उछालकर सब तय करते हैं।
मुझे मंज़ूर है।
- ठीक है। - ठीक है। पट्ट।
ओस्टीन!
ओस्टीन?
ओस्टीन!
ओस्टीन।
ओस्टीन!
- उसे बुलाओ। - ओस्टीन!
ओस्टीन। अरे, दोस्त, यहाँ आओ।
मुझे मिल गया!
हाय।
रहस्य सुलझ गया। अब हम जा सकते हैं, लड़कियों?
यह देखो।
अरे, यहाँ आओ, बच्चे।
चलो भी। यह कितना प्यारा है!
देखो। देखो।
देखो।
क्या है वहाँ?
क्या है?
इन लोगों को बाहर रखो, प्लीज़।
- क्या है? - लगता है अनड्रेसर की एक और शिकार है।
वही लक्षण हैं : गहरे भूरे रंग के बालों वाली औरत।
अंडरवियर। पैर, एड़ियाँ और कलाइयाँ बाँधी गई थीं।
मौत का कारण?
सबसे ज़्यादा संभावना है कि इसका गला घोंटा गया था, लेकिन पोस्टमार्टम से पुष्टि हो जाएगी।
- गहने, इसका सामान? - एक नेकलेस है।
ठीक है, उसे पुलिस स्टेशन ले जाओ।
उसकी जाँच करवाओ। शायद हमें उँगली का कोई निशान मिल जाए।
और कुछ?
हमने पूरे इलाके में पूछताछ की, लेकिन किसी ने कुछ नहीं देखा।
मेरी बात सुनो। दोबारा पूछताछ करो।
- हमें एक कमबख़्त गवाह चाहिए, यार। - ठीक है।
धत्।
लाश किसे मिली थी?
तुम्हें अच्छा नहीं लगेगा।
- लाश तुम्हें मिली थी? - नहीं।
मुझे मिली थी।
और कुछ जो हमें पता होना चाहिए, वाका?
एक कुत्ते का बच्चा इन्हें लाश तक ले गया था।
लेकिन जब हम पहुँचे, हमें पता चला कि इसने लाश को अपने कोट से ढँक दिया था।
और कोई अपराध स्थल को कमबख़्त दूषित क्यों करेगा?
इज़्ज़त देने के लिए।
इज़्ज़त?
मैं तुम्हें एक सलाह दूँगा, लड़की।
अगर तुम मरी हुई लड़की की मदद करना चाहती हो, तो पहले अपराध स्थल की इज़्ज़त करो।
और फिर, अगर मुमकिन हो, तो लाश की इज़्ज़त करो।
समझ गई?
- समझ गई? - समझ गई।
- क्या उसकी शिनाख़्त हुई है? - अभी तक नहीं।
ठीक है, चलो गुमशुदा लोगों की सूची की जाँच करें।
- हमें कुछ तो ढूँढना होगा। - ठीक है।
लाश के पास एक जूते का निशान है।
शायद आपको उसका साँचा बनाना चाहिए।
दिआज़।
जूते के निशान की कॉपी लो।
- वाका। - जी, सर?
उन्हें यहाँ से बाहर करो, प्लीज़।
पुलिस स्टेशन में उनके बयान ले लेना।
चलो, चलें। आज के लिए बहुत हो गया।
चलो, चलें!
मैं यह तय करने के लिए आज़ाद हूँ कि मैं क्या करना चाहती हूँ या क्या नहीं।
अगर तुम यह नहीं समझ सकती, तो यह तुम्हारी समस्या है।
तुम आज़ाद होना चाहती हो? मेरी कार से निकलो।
- मारिया। - क्या?
उससे तुम्हें याद नहीं आई...
किसकी?
नतालिया की।
तुम ऐसा क्यों कह रही हो?
वह उसके जैसी बिल्कुल नहीं लग रही थी।
मैंने यह नहीं कहा कि वे एक जैसी थीं, मैंने कहा कि उससे मुझे याद आई...
भूल जाओ।
तुम्हारा पहला दिन कैसा चल रहा है?
ठीक है, मेरे ख़्याल से। लेकिन...
अच्छा है, है ना? तुम शांत हो गई हो। देखा? कोई समस्या नहीं है।
हाँ, ख़ैर, फिर भी वह एक अजीब दिन था।
शायद इससे तुम्हारा मन बेहतर हो जाए।
हैलो, मॉम?
- हाय, बच्चे। - अरे, मैं उनसे बात कर रहा था।
पता है क्या? मैंने अपनी टीचर से कहा कि आप एक पुलिसवाली हैं और अपराधियों को पकड़ती हैं।
उन्होंने एक अपराधी को पकड़ा?
मॉम, क्या यह सच है कि आपने एक अपराधी को पकड़ा?
- एक-एक करके। - नहीं, जान।
आज बस मेरा पहला ही दिन था।
उन्होंने कहा कि असली अपराधी पुलिसवाले होते हैं।
यह उनका नज़रिया है।
ख़ैर, वह ग़लत हैं। वह पागल हैं।
- मॉम, आप घर कब आ रही हैं? - सात बजे।
अपना होमवर्क करना मत भूलना, ठीक है?
मुझे तुम्हारी बहुत याद आ रही है। अपने डैड को फ़ोन देना।
- हाँ। - हमें आपसे प्यार है।
- हैलो। - हैलो।
तुम्हारी आवाज़ सुनने से बहुत सहारा मिलता है।
आज क्या अजीब हुआ?
लोज़ानो तुमसे लाश के बारे में मिलना चाहते हैं।
- अभी! - हाँ, आ रही हूँ।
- हम बाद में बात करेंगे, ठीक है? - पक्का?
मुझे जाना है। बाद में मिलती हूँ।
- ठीक है, बाय। - बाय।
डिटेक्टिव, वे आ गईं।
वे बस अभी एक संदिग्ध को लाए हैं।
वह बड़ा आदमी है, हट्टा-कट्टा है। गंजापन हो रहा है, दाढ़ी है।
वह कम से कम तीस साल का है।
वह पार्क में काम करता है।
क्या तुम में किसी ने उसे अपनी शिफ़्ट के दौरान देखा था?
- नहीं। - नहीं।
तुम्हें यक़ीन है?
वह आ गया।
सुनो। मैं चाहता हूँ कि तुम्हारे जाने से पहले ये बयान मेरी मेज़ पर तैयार रखे हों।
- यह तुम बाद में कर सकते हो। चलो, चलें। - हम जा रहे हैं।
चलो, चलो। चलना शुरू करो।
मैं नहीं कर सकती। नहीं कर सकती।
मैं उसका चेहरा अपने दिमाग़ से निकाल नहीं पा रही।
यह बहुत बुरा है।
तुम कल्पना कर सकती हो उस पर क्या गुज़री होगी?
तुम अंदाज़ा लगा सकती हो वह कितनी डरी हुई होगी?
अब वह भगवान के पास है।
वह भगवान के पास नहीं है,
वह कमबख़्त मुर्दाघर में धातु की एक सिल्ली पर पड़ी है।
वह नंगी है और अकेली है।
वह बस उसका शरीर है। उसकी आत्मा भगवान के पास है।
मुझे ख़ुशी है कि तुम ऐसा सोचती हो क्योंकि फिर तुम समझा सकती हो।
तुम्हें लगता है उसके साथ ऐसा करने वाले उस कुत्ते के बच्चे की भी आत्मा है?
हम सबके पास आत्मा होती है। बाइबल में ऐसा ही लिखा है।
नहीं, ऐसा तुम्हारे जैसे लोग कहते हैं।
तुम्हारे भगवान की योजना वाली बात।
यह मेरे भगवान की योजना नहीं है। यह भगवान की योजना है।
मेरी दादी कहती हैं कि यिर्मयाह की किताब के अध्याय 29 में...
फिर हम आख़िर यहाँ क्या कर रहे हैं?
क्या तुम समझा सकती हो कि हम अनड्रेसर को क्यों ढूँढ रहे हैं
अगर अंत में, ये सारे क़त्ल भगवान की कमबख़्त योजना हैं?
वैलेंटिना, उसे छोड़ो।
मैं उसका बयान पूरा कर दूँगी।
तुम ठीक हो?
- तुम ठीक हो? - मेरी मंशा उसे नाराज़ करने की नहीं थी।
उसके बॉस का कहना है कि उसकी 24 घंटों की शिफ़्ट होती है।
और उसे हफ़्ते में बस एक बार उसके हालचाल लेने पड़ते हैं।
इसका मतलब है कि संदिग्ध लंबे अंतराल के लिए ग़ायब हो सकता है।
और वह बस इस आदमी को रिपोर्ट करता था और बस इतना ही।
हमारे बयान, डिटेक्टिव।
- और कुछ? - नहीं।
साथ ही, वह यौन उत्पीड़न के आरोप में पहले ही जेल जा चुका है।
उसे जेल भेजने के लिए हमें और क्या चाहिए?
उसके मनोरोग मूल्यांकन के मुताबिक,
उसके 17 साल के होने पर वह केस ख़ारिज हो गया था।
उसमें मंदबुद्धि होने के लक्षण दिखाई देते थे।
मंदबुद्धि। एक गंदा आदमी तो गंदा ही होता है।
जानता हूँ, लोज़ानो। लेकिन हमें सबूत चाहिए।
और संभावित सबूत की बात पर...
आओ, सोफ़ी। मेरे बगल में बैठो।
चलो, निशान देखें।
निशान मेल खाते हैं।
सज्जनों...
यह फ़ाइल नोटरी के पास ले जाओ। उससे क़बूलनामे का संपादन करवाओ।
- हमें उसकी माँ को फ़ोन करना चाहिए। - नहीं।
उसके लिखित क़बूलनामे के मिल जाने तक नहीं।
लोज़ानो, मेरे साथ आओ।
मार्गरितो।
तुम इस औरत को जानते हो?
टीटो?
टीटो।
तुम इस औरत को जानते हो?
- किसी को कॉफ़ी चाहिए? - शुक्रिया, डार्लिंग। तुमने मेरे मन की बात पढ़ ली।
तुम्हें लगता है यह ख़ूबसूरत है?
यह उस पार्क में टहलने गई थी जहाँ तुम काम करते हो।
तुमने इसे देखा था, है ना?
तुमने इसे देखा था और तुम इससे बात करना चाहते थे, सही है ना?
चूँकि तुम इससे बात करना चाहते थे, तुम उसके पास गए थे, है ना?
लेकिन इसने तुम्हें दुत्कार दिया।
और तुम्हें गुस्सा आ गया, है ना?
तुम्हें बहुत गुस्सा आ गया, टीटो, है ना?
तुमने यह क्यों किया?
तुम कहाँ जा रहे हो, दोस्त?
बैठो। यह देखो!
"उनतीस मार्च, 1971।
संदिग्ध ने पाओला मचाडो रोहो का पीछा किया।
वह उसके पास गया, उससे बात की।"
और तुमने उसे मार डाला, कमीने।
तुमने ऐसा क्यों किया, टीटो?
तुमने इनके साथ ऐसा क्यों किया, टीटो?
अच्छे से देखो क्योंकि तुम्हें इसकी सज़ा मिलेगी, कमीने!
तुम क़बूलनामे पर दस्तख़त करोगे। और तुम्हें इसकी सज़ा मिलेगी।
कमबख़्त पेन पकड़ो, टीटो! और तुम दस्तख़त करोगे...
उसे समझ नहीं आ रहा है आप क्या कह रहे हैं। आपको दिख नहीं रहा?
तुम यहाँ क्या कर रही हो? बाहर निकलो, अभी!
- हाँ, मैं बस जा रही थी। - तुम दस्तख़त करोगे, टीटो!
- प्लीज़, किसी चीज़ को हाथ मत लगाइए। - ठीक है।
गाब्रिएला, मेरी बच्ची।
- गबीना। - गबीना। ख़ूबसूरत नाम है।
मेरे पास तुम्हारे लिए एक सरप्राइज़ है। ख़ैर, एक बड़ा सरप्राइज़ है।
सही कहा ना, कमांडर?
तो, मैं सोच रहा था... कवर पर गबीना : अच्छा है।
लेकिन कवर पर पिता और बेटी : शानदार, लाजवाब।
और मैंने ख़ुद से कहा, "चलो देखते हैं तुम्हारे डैड को सुर्ख़ियों में आने से कितनी नफ़रत है।" है ना?
इसीलिए मैंने आपको फ़ोन किया, है ना, कमांडर?
चलो, चलें।
चलो काम पर लगें।
बस हो गया।
ठीक है, चलो शुरू करें।
कमांडर, क्या आप अपनी बेटी के थोड़ा क़रीब आ सकते हैं?
प्लीज़?
कमांडर, आप अपनी बेटी को झप्पी दे सकते हैं?
उसे झप्पी दीजिए, कमांडर। उसे गले लगाइए।
अब एक बड़ी मुस्कान।
मुस्कुराइए, कमांडर।
- क्या बात है! बढ़िया! बढ़िया। - एक और।
नीली। नीली। यहाँ आओ।
पीड़िता की बहन वहाँ है।
वह लाश की शिनाख़्त करने आई है। उसे मुर्दाघर ले जाओ।
क्या? मैं?
क्या मैं किसी और से बात कर रहा हूँ?
मुझे सात बजे तक घर पहुँचना है। मैंने अपने परिवार से वादा किया था।
मुझे परवाह नहीं है अगर तुमने पोप से वादा किया था।
यहाँ आओ। आओ।
तुम वही करोगी जैसा कहा जाएगा, समझ गई?
वैसे भी, इस तरह की बकवास के लिए औरतें बेहतर होती हैं। जाओ।
गुड इवनिंग। जेसिका मचाडो?
- हाँ। - मैं मारिया डे ला टोर्रे हूँ।
देर से आने के लिए माफ़ करना, मैं काम कर रही थी।
मेरे साथ आओ।
पाओला ठीक है?
माफ़ करना?
उन्होंने कहा कि उनके पास मेरी बहन के बारे में जानकारी है।
क्या वह किसी मुसीबत में है?
उन्होंने तुम्हें और कुछ नहीं बताया?
जैसे क्या?
बैठो। प्लीज़।
- तुम्हारी बहन... - पाओला।
पाओला।
आज दोपहर हमें पार्क में एक लाश मिली थी।
क्या?
हम चाहते हैं...
कि तुम हमें बताओ अगर वह पाओला है।
बच्ची।
- यह तुम्हारी बहन है? - पाओला।
यह पाओला है।
उन्होंने तुम्हारे साथ क्या किया, बच्ची?
नहीं!
शैतान का नाम लिया और शैतान हाज़िर है।
तुम मेरे बारे में बात कर रही थी?
शायद।
तुम अकेली हो?
हाँ। तुम?
हाँ।
दिलचस्प है।
फ़ोन पर तुम गुस्से में थी।
बंदूकों के कारण।
हाँ, मैं बंदूकों के बारे में नाराज़ हूँ।
मैंने थोड़ी जाँच-पड़ताल की।
मुझे नहीं लगता तुम्हें बंदूक ना मिलना कोई दफ़्तरशाही समस्या है।
यह कमबख़्त देरी नहीं है?
उन्हें बस यह लगता है कि औरतों का बंदूक लेकर चलना नैतिक नहीं है?
क्या बकवास दिन है!
तुम अंदर आना चाहते हो?
मैं नहीं आ सकता।
नहीं आ सकते?
या नहीं आओगे?
- गुड नाइट, वैल। - हाँ, गुड नाइट।
आप मुझसे मिलना चाहते थे?
दो पहली चीज़ें।
तुम्हारे पहले दिन पर तुम्हारी पहली लाश।
पता नहीं इससे कोई मदद मिलेगी या नहीं...
अनड्रेसर ने गुनाह क़बूल कर लिया।
क्या?
कल सुबह जज के सामने उसकी पेशी होगी।
माफ़ कीजिए, लेकिन उससे ज़बरदस्ती दस्तख़त करवाए गए हैं। वह मानसिक रूप से स्थिर नहीं है।
ज़ाहिर है वह नहीं है। उसने छह औरतों का क़त्ल किया है।
- लेकिन... - मैं समझता हूँ।
तुमने अपनी पहली लाश देखी है, लेकिन इसीलिए हम सबूत देखते हैं।
मैं वहाँ थी, कप्तान।
उन्होंने उसे पीटा, वह बोल भी नहीं पा रहा था, वहाँ तीन अफ़सर थे।
- वह पकड़ भी नहीं पाया... - बस करो!
इसके बारे में एक शब्द भी और मत बोलना।
मैं तुम्हें एक और बात बताता हूँ और तुम इसके लिए मेरा शुक्रिया अदा करोगी।
तुम्हारा पति भी इसके बारे में कुछ सुनना नहीं चाहेगा।
इसके बारे में घर पर बात मत करना।
भरोसा रखो।
मेरे पास साबित करने के लिए एक पूर्व-पत्नी है।
घर जाओ। देर हो रही है।
गुड नाइट।
क्या मैं तुम्हें कहीं छोड़ सकती हूँ?
यहीं है।
मुझे उस रात के बारे में बताओगी?
उसे जाने की बहुत जल्दी थी। मुझे शक़ कैसे नहीं होता?
मेरे लिए इंतज़ार कर सकती हो?
नहीं, मुझे पहले ही देर हो गई है और तुम हमेशा मुझसे समय पर रहने को कहती हो।
मुझे बस बता दो तुम्हें किस चीज़ के लिए देर हो रही है।
- बाय। - पाओला, यह शहर बहुत ख़तरनाक है।
मैं एक मिनट के बाद बाहर आई, लेकिन वह जा चुकी थी।
मुझे बस एक कार दिखाई दी।
उसकी छत सफ़ेद थी।
गली के अंत में खड़ी थी, लेकिन उसका इंजन चालू था।
क्या तुमने पहले कभी वह कार देखी थी?
कभी नहीं।
वह एकदम अनजान आदमी लग रहा था।
क्या वह अकसर ऐसा करती थी?
क्या?
अनजान लोगों की कार में बैठती थी।
तुम क्या कह रही हो?
मैं यह कहने की कोशिश कर रही हूँ...
अगर अनजान लोगों की कार में बैठना उसके लिए आम बात थी।
किसी वेश्या की तरह?
नहीं।
तुम मेरी बहन को वेश्या कह रही हो।
नहीं, नहीं, बिल्कुल भी नहीं।
जेसिका।
किसी ऐसे इंसान के बारे में ऐसा कहने की तुम्हारी हिम्मत कैसे हुई जिससे तुम कभी मिली भी नहीं।
तुम्हें शर्म आनी चाहिए।
- शुक्रिया। - अलविदा।
कमांडर। अपना क़ीमती वक़्त देने के लिए शुक्रिया।
और तुम, गबीना।
जैसा कि आजकल के युवा कहते हैं, "तुमने कमाल कर दिया, जान।"
आपको नहीं लगता इसने बढ़िया किया, कमांडर?
डैड।
शुक्रिया यह स्वीक...
मुझे इस स्थिति में डालने की बात पर।
यह कोई मज़ाक नहीं है।
तुम्हें कोई अंदाज़ा नहीं है वहाँ बाहर क्या है।
मैंने तुम्हें चेतावनी देने की कोशिश की थी। मैंने तुम्हारा ख़्याल रखने की कोशिश की थी।
जब तक मैं ना कहूँ, तब तक मुझसे नज़रें मत मिलाओ!
अब उस घर में तुम्हारे लिए कोई जगह नहीं है।
माँ। आप यहाँ क्या कर रही हैं?
मैं यहाँ तुम्हें बचाने आई हूँ।
मॉम, काम कैसा था? शानदार?
जाओ, अपने हाथ धो लो। तुम्हारा भाई कहाँ है?
वह नानी के खाने के बारे में नौटंकी कर रहा है।
- जान। - हाय।
- हाय।
हमें चिंता हो रही थी।
तुम सही हो, मुझे माफ़ करना। मुझे देर हो गई।
- मुझे समय का पता ही नहीं चला। - मारिया!
तुमने केचप कहाँ छुपा दी है?
मैंने छुपाई नहीं है। वह पैंट्री में है, माँ।
मुझे नहीं लगता बच्चों को केचप खानी चाहिए। है ना?
शुक्रिया, मॉम।
हर चीज़ के लिए शुक्रिया।
तुमने इन्हें क्यों बुलाया?
क्योंकि हमें भूख लगी थी। बात मत पलटो।
तुम जानती हो मैंने हर चीज़ में तुम्हारा समर्थन किया है।
हर चीज़ में।
लेकिन मुझे जानना है। बच्चों को जानना है।
क्या हुआ है? हम तुम पर भरोसा कर सकते हैं या नहीं?
तुम जानते हो हमें कितनी बार ऐन मौके पर आई बैठकों की वजह से
- तुम्हारे बिना डिनर करना पड़ा है? - मैं लड़ना नहीं चाहता हूँ।
मैंने तुम्हारे साथ रहने के लिए, बच्चों के साथ रहने के लिए आकापुल्को का काम छोड़ दिया।
लेकिन अगर तुम मुझसे कह दो कि ऐसा दोबारा नहीं होगा, तो मैं उससे संतुष्ट हो जाऊँगा, ठीक है?
तुमसे प्यार है।
ऐलेक्स, मॉम घर आ गई हैं। डिनर के लिए नीचे आ जाओ।
- हम तैयार हैं। - हम तैयार हैं।
हम तैयार हैं।
मुझे नहीं लगता मुझे पुलिस में वापस जाना चाहिए।
क्यों नहीं?
हमें पार्क में एक 24 साल की औरत की लाश मिली।
बहुत बुरा हुआ।
फिर मेरी पार्टनर, वैलेंटिना मुझ पर चिल्लाई
क्योंकि मैंने उससे कहा कि पीड़िता की आत्मा अब भगवान के पास है।
उसने मुझसे कहा कि अनड्रेसर की कोई आत्मा नहीं है।
लेकिन स्पष्ट है, उसने बाइबल नहीं पढ़ी है।
वह शायद गुस्से में थी।
क्योंकि वह ग़लत है।
ज़रूरी नहीं है।
आप हमेशा कहती हैं कि पीड़ितों की आत्माएँ भगवान के पास जाती हैं।
हाँ, हाँ, लेकिन सब हमारी तरह नहीं सोचते हैं।
फिर, कौन सही है?
- तुम दोनों सही हो। वह नहीं... - मैं समझ नहीं पा रही कैसे।
वह जिसमें विश्वास करती है, उसमें विश्वास करती है। और हम भी।
हमें लोगों को वैसे ही स्वीकारना चाहिए, जैसे वे हैं, वैसे नहीं जैसा हम उन्हें बनाना चाहते हैं।
तुम्हारी गर्म चॉकलेट ठंडी हो रही है।
सब ठीक है?
हाँ। मैं बच्चों के लिए मिलानीज़ बना रही हूँ।
मैंने रेडियो पर सुना कि अनड्रेसर की एक और शिकार मिली।
हाँ।
एक पार्क में?
हाँ, मैंने उसके बारे में सुना।
बहुत बुरा है। क्या इसलिए तुम अजीब बर्ताव कर रही थी?
नहीं। नहीं, मैं अपने पहले दिन के लिए घबरा रही थी।
पता है, मैंने एक ख़ूबसूरत कार देखी।
वह एक नई कार थी जिसकी सफ़ेद छत थी। क्या वे महँगी हैं?
ख़ैर, वे सस्ती नहीं हैं। क्योंकि वे आयात की जाती हैं।
लेकिन अगर तुम्हें वैसी कार चाहिए, तो मेरे पार्टनर बनने के बाद मैं तुम्हारे लिए ख़रीद सकता हूँ।
कैडिलैक, जैसी उस विज्ञापन में दिखती है। जानती हो कौन सी?
हाँ, बिल्कुल। वह ख़ूबसूरत है।
समाचार शुरू होने वाले हैं।
ठीक है।
ठीक है?
- तुम ख़ूबसूरत हो। - शुक्रिया।
तुम्हारा कोई फ़ोन आने वाला है?
नहीं।
हैलो?
एक मिनट रुकिए।
कप्तान रोमनदीआ तुम्हें फ़ोन कर रहे हैं।
हैलो?
डे ला टोर्रे।
क्या तुमने पीड़िता की बहन से पूछताछ की थी?
उसे सवारी की ज़रूरत थी।
मैंने अभी उसे तुम्हारी शिकायत दर्ज़ ना करवाने के लिए मनाने में आधा घंटा बिताया है
और मुझे पता नहीं अगर मैंने सही काम किया या नहीं।
- मैं बाद में तुम्हारे पास आती हूँ। ठीक है? - ठीक है।
डे ला टोर्रे!
जी, सर।
माफ़ कीजिए, लेकिन ऐसा लगता है कि पीड़िता, पाओला,
उसके क़त्ल की रात किसी की कार में बैठी थी।
तो क्या?
वह एक महँगी कार थी।
ऐसी कार जो किसी पार्क रेंजर के बस से बाहर है।
बस हुआ।
उस सबसे कोई फ़र्क नहीं पड़ता क्योंकि वह बंदा मर भी चुका है।
क्या?
उसके क़बूलनामे पर दस्तख़त करने के बाद वह अपनी कोठरी में मृत पाया गया।
आज दोपहर एक बजकर 24 मिनट पर...
...त्लालपान जिले के जार्डिन डे सैंतिआगो पार्क में
एक इमरजेंसी कॉल की प्रतिक्रिया में
मेक्सिको शहर के पुलिस विभाग को
पाओला मचाडो की लाश मिली।
उसके ख़िलाफ़ अकाट्य सबूत पेश करने के बाद,
एक व्यक्ति को गिरफ़्तार किया गया था।
एक माली, जिसका नाम मार्गरितो हिडाल्गो फ़्लोरेस है
और उसकी उम्र क़रीब 35 साल है।
उसके ख़िलाफ़ अकाट्य सबूत पेश करने के बाद,
संदिग्ध ने आख़िरकार अपने गुनाह क़बूल कर लिए।
उसके कुछ घंटों बाद, जब उसे उसकी कालकोठरी में ले जाया गया,
जहाँ वह अपनी ज़िंदगी के बाकी दिन बिताता,
अपने गुनाहों के बारे में बार-बार सोचकर
त्लालपान अनड्रेसर ने आत्महत्या करने का फ़ैसला लिया।
उसकी मौत के बाद, आज रात हमारा शहर आख़िरकार आराम कर सकता है।
- आख़िरकार अच्छी ख़बर है। - सर।
घर पर सबको गुड इवनिंग।
त्लालपान अनड्रेसर ने अपने गुनाहों के रास्ते में छह शिकार छोड़े।
और पूरे शहर को दहशत में।
लेकिन सुबह होने से ठीक पहले रात का अँधेरा सबसे गहरा होता है।
और मेक्सिको शहर की पुलिस ने हिम्मत से काम लिया।
मैं वहाँ थी, कप्तान।
वह क़बूलना नहीं चाहता था और उन्होंने उसे पीटा।
वहाँ तीन अफ़सर थे।
- वह पकड़ भी नहीं पाया... - बस करो!
मेरी बात बहुत ध्यान से सुनो।
तुम किसी से पूछताछ नहीं कर सकती।
तुम कोई डिटेक्टिव नहीं हो।
अनड्रेसर का केस बंद हो चुका है।
गुड नाइट।
भूरा रंग सफ़ेद शर्ट
औरतों के जुड़े हुए क़त्ल
पुलिस के पास कोई सुराग़ नहीं कत्लों की संख्या बढ़ रही है
अगले एपिसोड में...
अनड्रेसर पकड़ा गया!
अब से, तुम लोग पुलिस स्टेशन और पार्क में आधा-आधा समय बिताओगी।
आपको कोई मदद चाहिए?
अगर मैं हाँ कहूँ, तो क्या तुम चली जाओगी?
मैं सुनिश्चित करना चाहूँगी कि टीटो फ़्लोरेस ही अनड्रेसर था।
जेसिका मचाडो का मानना है
कि उसके क़त्ल की रात उसकी बहन
सफ़ेद छत वाली एक कार में बैठी थी।
और जिस दिन मार्गरितो को गिरफ़्तार किया गया था, उन्होंने उसकी माँ का ज़िक्र किया था।
हम उनसे बात कर सकते हैं।
क़ातिल
तुम्हें गए इतना समय हो गया कि तुम भूल गए हो यहाँ चीज़ें कैसे काम करती हैं?
मुझे इस जूते का जोड़ीदार कहाँ मिलेगा?
लास आज़ूलेस
उप-शीर्षक अनुवादक : मीनू